|  |  |
| --- | --- |
|  |  |
| **ΕΛΛΗΝΙΚΗ ΔΗΜΟΚΡΑΤΙΑ****ΠΡΕΣΒΕΙΑ ΤΗΣ ΕΛΛΑΔΟΣ ΣΤΗΝ ΠΡΕΤΟΡΙΑ****ΓΡΑΦΕΙΟ Ο.Ε.Υ. ΓΙΟΧΑΝΝΕΣΜΠΟΥΡΓΚ** | 06.11.2022 |
|  |  |
|  |  |

**ΕΝΗΜΕΡΩΤΙΚΟ ΣΗΜΕΙΩΜΑ**

|  |
| --- |
| Ανάλυση εξωτερικού εμπορίου Ελλάδας – Νότιας Αφρικής (έτη 2019 – 2021 και 8μηνα 2021 - 2022) |
|  |
|  |

**I. ΓΕΝΙΚΑ**

Το **8μηνο 2022** οι ελληνικές **εξαγωγές** προς Νότια Αφρική ανήλθαν περίπου σε 84 εκ. ευρώ, σημειώνοντας αύξηση 71,62% έναντι 8μηνου 2021.

Οι **εισαγωγές** από Νότια Αφρική, την ίδια περίοδο, ανήλθαν σε περίπου68 εκ. ευρώ, σημειώνοντας αύξηση 25,59% έναντι 8μηνου 2021.

Το **εμπορικό ισοζύγιο** το 8μηνο 2022 ήταν πλεονασματικό για την Ελλάδα (16 εκ. ευρώ), πλησιάζοντας τα προ covid μεγέθη (2019).



**Το 2020** οι ελληνικές εξαγωγές μειώθηκαν κατά 30% έναντι του 2019, ενώ οι εισαγωγές σημείωσαν οριακή αύξηση 0,55%, μετατρέποντας το ισοζύγιο σε ελλειμματικό για τη χώρα μας**. Το 2021, αυξήθηκαν** τόσο οι εξαγωγές (+32%) όσο και οι εισαγωγές (25%), μειώνοντας το έλλειμμα του ελληνικού εμπορικού ισοζυγίου.

Ηδη, το **8μηνο 2022** οι ελληνικές εξαγωγές (84 εκ. ευρώ) έχουν ξεπεράσει το σύνολο των ετήσιων εξαγωγών του 2021 (74 εκ. ευρώ), αλλά και του 2019 (προ covid περίοδος, 80 εκ. ευρώ), ακολουθώντας τη γενικότερη αυξητική τάση των ελληνικών εξαγωγών.

Παρόλα αυτά, τα μεγέθη σε απόλυτες τιμές, αποτελούν πολύ μικρό ποσοστό επί συνολικού ελληνικού εξωτερικού εμπορίου, με τις εξαγωγές προς Νότια Αφρική να αντιστοιχούν το 8μηνο 2022 σε 0,23% (επί συνόλου εξαγωγών) και τις εισαγωγές από Νότια Αφρική σε 0,11% (επί συνόλου εισαγωγών).

**ΙΙ. 1. ΒΑΣΙΚΟΤΕΡΑ ΕΞΑΓΟΜΕΝΑ ΠΡΟΪOΝΤΑ ΣΕ ΑΞΙΑ**

Τα σημαντικότερα εξαγόμενα προϊόντα (άνω του 1 εκ. ευρώ) το **8μηνο 2022** ήταν : άσφαλτος από πετρέλαιο (αξία 23 εκ. ευρώ και μερίδιο 27,6% επί συνόλου εξαγωγών),ωσύρματα και καλώδια (7,8 εκ. ευρώ και μερίδιο 9,3%),φάρμακα (αξία 5,7 εκ. ευρώ και μερίδιο 6,8%), φύλλα / μεμβράνες από πλαστικό (αξία 5,5 εκ .ευρώ και μερίδιο 6,6%), ηλεκτρικοί συσσωρευτές (αξία 3,6 εκ. ευρώ με μερίδιο 4,3%), μεταλλικά πώματα (αξίας 2,6 εκ. ευρώ και μερίδιο 3,1%), ανθρακικό μαγνήσιο (αξία 2,5 εκ. ευρώ και μερίδιο 3,1%), μέρη κινητήρων (αξία 1,9 εκ. ευρώ και μερίδιο 2,3%), φύλλα και ταινίες αργιλίου (αξία 1,3 εκ. ευρώ και μερίδιο 1,6%), χρώματα και βερνίκια (αξία 1,1 εκ. ευρώ και μερίδιο 1,3%), συσκευές θέρμανσης φαγητού (αξία 1,1 εκ. ευρώ και μερίδιο 1,3%).

**Συμπεριφορά σημαντικότερων εξαγομένων προϊόντων (τριετία 2019 -2021 και 8μηνα 2021– 2022)**

Σημειώνουμε ότι το προϊόν με τη μεγαλύτερη αξία του 8μηνου 2022 (**άσφαλτος**) δεν εμφανίζεται την προηγούμενη τριετία 2019- 2021, συμβάλλει με 27,6%% επί συνόλου εξαγωγών και δεν γνωρίζουμε αν θα έχει χαρακτήρα επαναληπτικότητας.

Το δεύτερο σε αξία προϊόν (**καλώδια και σύρματα**) καταλαμβάνει μερίδιο 9,3% επί συνόλου εξαγωγών, εμφανίζεται καθόλη την τριετία 2019 - 2021 και εκτιμάται ότι θα έχει χαρακτήρα επαναληπτικότητας, λαμβάνοντας υπόψιν την τεράστια ανάγκη της Νότιας Αφρικής για δημιουργία υποδομών μεταφοράς ηλεκτρικής ενέργειας. Οι εξαγωγές 8μηνου 2022 ήταν αυξημένες κατά 44% έναντι 8μηνου 2021.

Οι εξαγωγές **φαρμάκων** (τρίτο σε αξία εξαγωγών προϊόν) εμφανίζονται σταθερά όλη την τριετία 2019 – 2021, όμως, το 8μηνο 2022 μειώθηκαν κατά 27% έναντι 8μήνου 2021.

Οι εξαγωγές **πλαστικών προϊόντων** το 8μηνο 2022 αυξήθηκαν κατά 30% έναντι 8μηνου 2021 και έχουν σταθερή παρουσία στον κατάλογο των εξαγομένων προϊόντων (άνω του 1 εκ. ευρώ) καθόλη την τριετία 2019 – 2021.

Οι εξαγωγές **ηλεκτρικών συσσωρευτών** το 8μηνο 2022 σχεδόν τριπλασιάστηκαν έναντι 8μηνου 2021 και έχουν σταθερή συμμετοχή στον κατάλογο εξαγωγών (άνω του 1 εκ. ευρώ) καθόλη την τριετία 2019 – 2021.

**ΙΙ. 2 ΒΑΣΙΚΟΤΕΡΑ ΕΙΣΑΓΟΜΕΝΑ ΠΡΟΪOΝΤΑ ΣΕ ΑΞΙΑ**

Το **8μηνο 2022** τα σημαντικότερα σε αξία εισαγωγών (άνω του 1 εκ. ευρώ) προϊόντα περιλαμβάνουν : απορρίμματα αργιλίου (αξίας 14 εκ. ευρώ και21% μερίδιο επί συνόλου εισαγωγών), οχήματα μεταφοράς εμπορευμάτων (αξία 14 εκ ευρώ και 20% μερίδιο), κρεατάλευρα (αξίας 7 εκ. ευρώ και μερίδιο 10,7%), ασφαλτούχος λιθάνθρακας (αξίας 5 εκ. ευρώ και μερίδιο 7,7%),λεμόνια (αξίας 4,7 εκ. ευρώ και μερίδιο 7%), πολυπροπυλένιο (αξίας 4,2 εκ. ευρώ και μερίδιο 6,2%), κατεψυγμένες σουπιές και καλαμάρια (αξίας 2,3 εκ. ευρώ και μερίδιο 3,4%), κονσερβοποιημένες πιπεριές καυτερές (αξίας 2 εκ. ευρώ και 2,9% μερίδιο).

**ΙΙΙ.1 ΑΝΑΛΥΣΗ ΕΛΛΗΝΙΚΩΝ ΕΞΑΓΩΓΩΝ ΑΝΑ ΚΑΤΗΓΟΡΙΑ ΠΡΟΪΟΝΤΩΝ**

Οσον αφορά στην ανάλυση των ελληνικών εξαγωγών το 8μηνο 2022, **ανά κατηγορίες προϊόντων**, ως προς την αξία, παρατηρούμε :

Η κατηγορία **ΟΡΥΚΤΑ ΠΡΟΙΟΝΤΑ**, σημείωσε την υψηλότερη αξία 26 εκ. ευρώ, αντιστοιχώντας στο 31,2% του συνόλου των ελληνικών εξαγωγών και περιελάμβανε άσφαλτο από πετρέλαιο (27,6%), λιπαντικά λάδια (0,2%), βουτάνιο (0,1%) κλπ.

Η κατηγορία **ΜΗΧΑΝΟΛΟΓΙΚΟΣ – ΗΛΕΚΤΡΟΛΟΓΙΚΟΣ ΕΞΟΠΛΙΣΜΟΣ** ήταν η δεύτερη υψηλότερη σε αξία (17,6 εκ. ευρώ), αντιστοιχώντας στο 21,1% επί συνόλου, εκ των οποίων το 16% αντιστοιχούσε σε ηλεκτρολογικό εξοπλισμό. Περιελάμβανε σύρματα και καλώδια (9,3%), ηλεκτρικούς συσσωρευτές (5%), μέρη για κινητήρες μηχανών (2%), τηλεφωνικές συσκευές (1%) κλπ.

Η 3η μεγαλύτερη κατηγορία εξαγωγών αφορούσε στα **ΧΗΜΙΚΑ ΠΡΟΪΟΝΤΑ** με αξία 11 εκ. ευρώ ή 13% επί συνόλου εξαγωγών. Περιελάμβανε κυρίως φαρμακευτικά προϊόντα (8%), χρώματα / βερνίκια(2%), προϊόντα μακιγιάζ (1%), σαπούνια (1%), προϊόντα καθαρισμού επιφανειών (1%) κλπ.

Ακολουθεί η κατηγορία **ΒΑΣΙΚΑ ΜΕΤΑΛΛΑ ΚΑΙ ΤΕΧΝΟΥΡΓΗΜΑΤΑ** με αξία εξαγωγών 8,4 εκ. ευρώ και μερίδιο 10,1% επί συνόλου. Περιλαμβάνει κυρίως πώματα – καπάκια (3%), αργίλιο και τεχνουργήματα αυτού (2%), συσκευές θέρμανσης (1%) κλπ.

Στην 5η κατηγορία κατατάσσονται οι εξαγωγές **ΠΛΑΣΤΙΚΩΝ ΠΡΟΪΟΝΤΩΝ** αξίας 6,4 εκ. ευρώ με μερίδιο 7,7% επί συνόλου. Αφορούν κυρίως πλάκες / φύλλα πλαστικών ( 7%)κλπ.

Στην 6η κατηγορία κατατάσσονται τα τρόφιμα με **συνολικές εξαγωγές 5,3 εκ. ευρώ και μερίδιο 6,3% επί συνόλου.**

Αναλυτικά περιλαμβάνει **ΠΡΟΪΟΝΤΑ ΦΥΤΙΚΗΣ ΠΡΟΕΛΕΥΣΗΣ** με αξία 1,2 εκ. ευρώ και μερίδιο 1,5% (κυρίως φρούτα), **ΕΠΕΞΕΡΓΑΣΜΕΝΑ ΤΡΟΦΙΜΑ** με 3,4 εκ. ευρώ και μερίδιο 4% (κυρίως σοκολατοειδή, παρασκευάσματα λαχανικών, χυμούς φρούτων), **ΛΙΠΗ ΚΑΙ ΕΛΑΙΑ** (αξία εξαγωγών 0,5 εκ. ευρώ και μερίδιο 0,6%) και **ΖΩΝΤΑ ΖΩΑ - ΠΡΟΪΟΝΤΑ ΖΩΪΚΗΣ ΠΡΟΕΛΕΥΣΗΣ (**μερίδιο 0,1%).

Στην 7η κατηγορία περιλαμβάνονται οι εξαγωγές **ΕΜΠΙΣΤΕΥΤΙΚΩΝ ΠΡΟΙΟΝΤΩΝ** με αξία 4,8 εκ. ευρώ και μερίδιο 5,8%.

Οι κατηγορίες **ΧΑΡΤΙ ΚΑΙ ΠΡΟΪΟΝΤΑ ΑΥΤΟΥ, ΟΠΤΙΚΆ ΟΡΓΑΝΑ, ΠΡΟΪΟΝΤΑ ΥΦΑΝΣΗΣ – ΕΝΔΥΣΗΣ** συμβάλλουν η κάθε μια με περίπου 1% επί συνόλου εξαγωγών.

Τέλος, οι κατηγορίες ΕΠΙΠΛΑ– ΠΑΙΧΝΙΔΙΑ, ΠΡΟΪΟΝΤΑ ΑΠΟ ΠΕΤΡΑ – ΓΥΑΛΙ - ΚΕΡΑΜΙΚΑ, ΥΠΟΔΗΜΑΤΑ – ΚΑΠΕΛΑ, ΞΥΛΕΙΑ, ΔΕΡΜΑΤΑ, ΜΑΡΓΑΡΙΤΑΡΙΑ - ΠΟΛΥΤΙΜΟΙ ΛΙΘΟΙ , ΟΧΗΜΑΤΑ, ΟΠΛΑ κατέγραψαν ελάχιστη ή μηδενική συμμετοχή.

**IΙΙ. 2 ΑΝΑΛΥΣΗ ΕΙΣΑΓΩΓΩΝ ΑΠΟ ΝΟΤΙΑ ΑΦΡΙΚΗ ΑΝΑ ΚΑΤΗΓΟΡΙΑ ΠΡΟΙΟΝΤΩΝ**

Οσον αφορά στις εισαγωγές από Νότια Αφρική, ανά κατηγορία προϊόντων, σε αξία, το 8μηνο 2022 παρατηρούμε :

Η κατηγορία **τροφίμων ήταν η σημαντικότερη** με 22,8 εκ. ευρώ με μερίδιο 33,7% επί συνόλου. Αναλυτικότερα, περιελάμβανε **ΕΠΕΞΕΡΓΑΣΜΕΝΑ ΤΡΟΦΙΜΑ** αξίας**11,5** εκ. ευρώ και μερίδιο 17% (κυρίως υπολείμματα της βιομηχανίας τροφίμων / ζωοτροφές / κρεατάλευρα με 11%, παρασκευασμένα λαχανικά 4%, γλυκά κουταλιού 1%, κονσέρβες φρούτων 1%, χυμούς φρούτων 1%), **ΠΡΟΪΟΝΤΑ ΦΥΤΙΚΗΣ ΠΡΟΕΛΕΥΣΗΣ** αξίας 8,2 εκ. ευρώ και μερίδιο 12,2% (κυρίως εσπεριδοειδή 8%), **ΖΩΝΤΑ ΖΩΑ ΚΑΙ ΠΡΟΪΟΝΤΑ ΖΩΪΚΉΣ ΠΡΟΕΛΕΥΣΗΣ** αξίας 2,6 εκ. ευρώ και μερίδιο 3,9% (κυρίως κατεψυγμένα ιχθυηρά3%) και **ΛΙΠΗ – ΕΛΑΙΑ**.

Η 2ησημαντικότερη κατηγορία ήταν τα **ΒΑΣΙΚΑ ΜΕΤΑΛΛΑ ΚΑΙ ΤΕΧΝΟΥΡΓΗΜΑΤΑ** με αξία εισαγωγών 16.5 εκ ευρώ και 24,5% μερίδιο επί συνόλου εισαγωγών (κυρίως απορρίμματα αργιλίου 21%, προϊόντα χάλυβα 2% και απορρίμματα χαλκού 1%).

Η 3η σημαντικότερη σε αξία κατηγορία αφορούσε σε **ΟΧΗΜΑΤΑ ΚΑΙ ΜΕΡΗ ΑΥΤΩΝ,** ύψους 13,6 εκ. ευρώ και μερίδιο 20,2% (σχεδόν αποκλειστικά οχήματα μεταφορά εμπορευμάτων).

Η 4η κατηγορία αντιπροσώπευε τα **ΠΛΑΣΤΙΚΑ ΠΡΟΙΟΝΤΑ**, αξίας 5,4 εκ. ευρώ και μερίδιο 8%. (κυρίως πολυπροπυλένιο 7%, αιθυλένιο 1%).

Η 5η κατηγορία αφορούσε στα **ΟΡΥΚΤΑ ΠΡΟΪΟΝΤΑ** αξίας 5,2 εκ. ευρώ και μερίδιο 7,8% (κυρίως λιθάνθρακα 7,7%).

Η 6η κατηγορία αφορούσε σε **ΧΗΜΙΚΑ ΠΡΟΪΟΝΤΑ** αξίας 1,6 εκ. ευρώ και μερίδιο 2,4% (κυρίως αίμα 1%, προϊόντα ομορφιάς 1%, εντομοκτόνα 1%).

Οι λοιπές κατηγορίες συμμετείχαν με ελάχιστα ή μηδενικά ποσοστά επί συνόλου εισαγωγών.

**V. ΣΥΜΠΕΡΑΣΜΑΤΑ**

Από την παραπάνω ανάλυση προκύπτουν τα ακόλουθα συμπεράσματα :

… για τις εξαγωγές,

* τέσσερις κατηγορίες εμφανίζουν το 8μηνο 2022 διψήφιο ποσοστό συμμετοχής επί συνόλου ελληνικών εξαγωγών (ορυκτά, μηχανολογικός – ηλεκτρολογικός εξοπλισμός, χημικά και βασικά μέταλλα - προϊόντα αυτών).
* εξ’αυτών, τρεις κατηγορίες (ορυκτά, μηχανολογικός εξοπλισμός και βασικά μέταλλα) εμφανίζουν αύξηση των εξαγωγών τους το 8μηνο 2022 έναντι 8μήνου 2021, ενώ η κατηγορία χημικών προϊόντων εμφανίζει μείωση.
* Άλλες τέσσερις κατηγορίες (πλαστικά, τρόφιμα, ύφανση-ένδυση, χαρτί) με συνολικές εξαγωγές άνω του 1 εκ. ευρώ εκάστη, εμφανίζουν ποσοστιαία αύξηση των εξαγωγών τους, το 8ηνο 2022 έναντι 8μηνου 2021. Μείωση εμφανίζει μόνο μία κατηγορία (οπτικά -ιατρικά-ωρολογοποία)

…. και για τις εισαγωγές,

* τέσσερις κατηγορίες εμφανίζουν διψήφιο ποσοστό συμμετοχής επί συνόλου εισαγωγών (βασικά μέταλλα, τρόφιμα, υλικό μεταφορών) το 8μηνο 2022.
* εξ’αυτών, μόνο η κατηγορία των μετάλλων παρουσιάζει αύξηση το 8μηνο 2022 έναντι 8μηνου 2021. Οι υπόλοιπες κατηγορίες εμφανίζουν μείωση.

**ΧΣ**